12. 11. 93 De Europæiske Fællesskabers Tidende Nr. L 279/39 KOMMISSIONEN KOMMISSIONENS BESLUTNING af 28. juli 1993 om fastlæggelse af den liste over produkter, der er fastsat i artikel 8 i Rådets forordning (EØF) nr. 339/93 (93/583/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 339/93 af 8. februar 1993 om kontrol med, at produkter indført fra tredjelande overholder produktsikkerhedsreglerne (!), særlig artikel 8, og ud fra følgende betragtninger : Forordning (EØF) nr. 339/93 fastsætter, at Kommissionen efter fremgangsmåden i artikel 9 fastlægger listen over de produkter, der er særlig berørt af artikel 2, andet led; listen skal fastlægges og ajourføres på grundlag af erfarin- gerne og/eller de gældende regler for produktsikkerhed, for så vidt angår fællesskabsforskrifterne ; det fremgår af det forberedende arbejde med ovennævnte forordning og arbejdet med at afskaffe kontrollen ved de indre grænser, at medlemsstaterne i forbindelse med kontrollen med at produktsikkerhedsreglerne overholdes især har opmærksomheden henledt på legetøj, lægemidler og levnedsmidler ; legetøj er nemlig produkter, bestemt for en særlig sårbar forbrugerkategori, fordi børn i deres normale adfærd ikke udviser samme påpasselighed som voksne ; endvidere udgør lægemidler og levnedsmidler de to produktkategorier, hvor forbruget mest direkte påvirker brugernes sundhed ; det anses derfor for nødvendigt at medtage legetøj, læge- midler og levnedsmidler i listen over produkter, som er særlig berørt af artikel 2, andet led, i forordning (EØF) nr. 339/93; de i denne beslutning fastsatte foranstaltninger er i over- ensstemmelse med  udtalelsen fra det udvalg, der omhandles i nævnte forordnings artikel 9 — () EFT nr. L 40 af 17. 2. 1993, s. 1. VEDTAGET FØLGENDE BESLUTNING : Artikel 1 Listen over de produkter, der er særlig berørt af artikel 2, andet led, i forordning (EØF) nr. 339/93, omfatter følgende produktkategorier : — legetøj — humanmedicinske lægemidler — veterinærmedicinske lægemidler — levnedsmidler således som disse kategorier omhandles af de fællesskabs- forskrifter, hvis relevante hovedpunkter til orientering er gengivet i bilaget til denne beslutning. Artikel 2 Medlemsstaterne underretter inden en måned efter meddelelse af denne beslutning Kommissionen om de forholdsregler, de har truffet i medfør heraf. Kommissionen underretter de øvrige medlemsstater om disse forholdsregler. Artikel 3 Denne beslutning er rettet til medlemsstaterne. Udfærdiget i Bruxelles, den 28. juli 1993. På Kommeissionens vegne Raniero VANNI D'ARCHIRAFI Medlem af Kommissionen